Diari Oficial de la Generalitat Valenciana


Sumari del DOGV 6361, del 23-09-2010 (2010/10536)

Inici de procediment de gestió indirecta del Programa d'Actuació Integrada del Sector R-25 del PGOU de la Pobla de Vallbona (articles 134 LUV i 292 ROGTU).
-----------------------------------------------------------------------------------------------------------------------------------------------------------

### Dades del document

Número de DOGV
:   6361

Data del DOGV
:   23-09-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/10067


Data del document
:   17-09-2010

Organisme emissor
:   AIU R-25 de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * contracte administratiu

Inici de procediment de gestió indirecta del Programa d'Actuació Integrada del Sector R-25 del PGOU de la Pobla de Vallbona (articles 134 LUV i 292 ROGTU). [2010/10321]  
En els termes baix especificats, es formularà proposta del programa d'actuació integrada que té com a objecte la urbanització dels terrenys que integren el sector R-25 de sòl urbanitzable residencial, l'àmbit del qual es fixa en el Pla General d'Ordenació Urbana de la Pobla de Vallbona (València). Així, segons arrepleguen els articles 134 de la Llei 16/2005, de 30 de desembre, Urbanística Valenciana (LUV) i el 292 del Reglament d'Ordenació i Gestió Territorial i Urbanística, es remet el present avís de sotmetiment a informació pública.   
1. Entitat remitent   
L'Agrupació d'Interés Urbanístic del Sector R-25 (segons escriptura pública de constitució autoritzada pel notari Manuel Puerto Vaño, de data 24 de novembre de 2003, número 2.052 del seu protocol), amb CIF G-97409874 i inscrita amb el numero 23/05 en el d'Agrupacions d'Interés Urbanístic del Servici Territorial de Planificació i Ordenació Territorial; amb domicili social al carrer del Mig, número 29, a Benaguasil (València).  
2. Instrument urbanístic i àmbit  
Pla General de la Pobla de Vallbona, aprovat definitivament per la Comissió Territorial d'Urbanisme en sessió celebrada el dia 2 de juliol de 2004.  
· Àmbit objecte de programació: sector R-25, urbanitzable residencial, ordenat detalladament per mitjà de pla parcial no modificatiu de l'ordenació estructural.  
· Documents integrants del programa: memòria de programa d'actuació integrada; pla parcial d'ordenació detallada del sector; projecte d'urbanització; d'estudis complementaris (de paisatge, acústic...).  
3. Notari autoritzant  
En data 21 d'octubre de 2010, quedarà protocol·litzada l'esmentada documentació per mitjà d'acta autoritzada en la notaria de Manuel Puerto Vaño, amb domicili al carrer de Jaume I el Conqueridor, 8, 46507 la Pobla de Vallbona (València), amb horari d'atenció al públic de 10.00 a 13.30 hores, de dilluns a divendres, ambdós inclusivament. Allí es troba una còpia de la documentació que podrà ser consultada, en tràmit d'informació pública, per un termini d'un mes a comptar de la data assenyalada. Així mateix, es depositarà una còpia de la mateixa documentació en l'Ajuntament de la Pobla de Vallbona on es podrà obtindre així mateix còpia de l'acta de protocol·lització (la dita documentació es podrà consultar així mateix en la pàgina web de l'Ajuntament de la Pobla de Vallbona , tal com s'arreplega en l'article 554.1.e. del ROGTU).   
Les al·legacions podran presentar-se indistintament en l'esmentada notaria o en l'Ajuntament de la Pobla de Vallbona, durant l'indicat termini d'un mes.  
4. Acord municipal aprovació inici concurs :  
Amb data 20 de setembre de 2006, per Francisco Durá Cervera, en nom i representació de l'AIU del sector R-25 en la seua qualitat de president, es va procedir a presentar sol·licitud d'inici del procediment legalment establit per a la programació del sector de sòl urbanitzable residencial, R-25 del PGOU de la Pobla de Vallbona, a l'empara del que establix la Llei 16/2005, de 30 de desembre, de la Generalitat, Urbanística Valenciana.  
Havent-se complit extensament el termini de tres mesos des de l'endemà de la sol·licitud d'inici de procediment sense que l'Ajuntament de la Pobla de Vallbona es pronunciara sobre este (article 282 ROGTU), este últim emet, amb data 26 de juny de 2008, certificació acreditativa del silenci produït (article 43 de la Llei 30/1992 LRJAP) en la qual es reconeix a l'AIU del Sector R-25 l'habilitació per a publicar pels seus propis mitjans l'inici del concurs de programació (article 132 LUV).  
Amb data 26 de març de 2010, en notificació practicada per l'Ajuntament de la Pobla de Vallbona, es requerix l'AIU del Sector R-25 perquè en el termini de tres mesos realitze alguna actuació administrativa tendent a la tramitació de la iniciativa de programació sol·licitada, emparant-se en el que establix l'article 130.5 de la LUV i advertint, així mateix, que transcorregut este termini sense dur a terme les actuacions necessàries per a reprendre la tramitació, es procedirà a la caducitat de l'expedient administratiu.  
Així doncs, l'Agrupació d'Interés Urbanístic del Sector R-25 va procedir a enviar el dia 22 de juny de 2010 anunci de l'inici del concurs al Diari Oficial de la Unió Europea (publicat el 25 de juny de 2010, de referència 2010/S 069-946235) i posteriorment publicat en el Diari Oficial de la Comunitat Valenciana número 6311 de data 15 de juliol de 2010, on apareixen publicades les bases particulars de programació.  
5. Equip redactor  
Tractant-se d'un programa d'actuació integrada d'iniciativa particular, la consulta de la documentació integrant d'este podrà realitzar-se, a més de en l'esmentada notaria, en el domicili de l'equip redactor, situat a València, carrer de Colom, 19, pta. 2 en horari de 10.00 a 12.00 tots els dimarts de l'exposició al públic, sota la denominació social de Puchanetti Arquitectos, SLP.  
València, 17 de setembre de 2010.- El president de l'Agrupació d'Interés Urbanístic del Sector R-25: Francisco Durá Cervera.